Here is a page extracted from Wikipedia that may contain CSS, HTML, and a lot of unformatted text.

Title: الحواوشى
Content: الحواوشى أكله شعبيه مصريه صميمه مشهوره يتم فيها تسوية لحمه مفرومه جوه عيش.

رغيف الحواوشى أصوله من اكتر من 90 سنه و اسمه فى الأصل أسم عيله مصريه اسمها عيلة الحواوشى و اول واحد عمل الحواوشى هو مصطفى الحواوشى. أكله عبارة عن كمية من اللحمه المفرومه المضاف اليه خلطة من البصل و الفلفل الاخضر والتوابل تتحط جوه رغيف عيش بلدى و يتسوا جوه الفرن وسموها حواوشى علا اسم عيلته.

و بعد موته ورث ابنه أنور الصنعه ومن بعده أجيال من العيله دى و لغاية دلوقت فيه محل الحواوشى الأصلى فى حى مصر الجديده و هو ملك العيله دى. الحواوشى انتشر فى كل مصر فى مطاعم كتيره.

أنواعه

العادى 
المقادير :
رغيف خبز(شامى أو بلدي"قمح").
نصف كيلو لحم مفروم.
ثمرة بصل كبيرة.
زيت ذرة أو زبد أو سمن نباتي.
ملح ـ فلفل.
بهارات (قرفة وجوزة الطيب).
كزبرة خضراء، ورق لورا، حبهان مطحون.
ثمرة فلفل أخضر.
مكعبات طماطم.
ورق فويل (ألومنيوم ـ قصدير).

الطريقة :
 يتم خلط المقادير السابقة كلها مع بعض جيداً.
 نضع قطع الدهن أو الزبدة أو الزيت فى قاع الصينية.
 بعدين نأخذ كمية من الخلطة السابقة ونفردها بداخل الخبز.
 نغطى الخبز بالفويل، بعدين نضعه فى فرن ساخن جداً لمدة خمس دقائق بعدين تهدأ عليهم النار مدة نصف ساعة.
 يقدم مع المخلل المشكل..الحار.

الاسكندرانى 
هو عباره عن لحم مفروم ومتبل بالبصل والفلفل الاسمر وجوزة الطيب والمقدونس ويضيف البعض الشطة والفلفل الحار ويوضع بين راقين من العجين الأبيض ويدخل الفرن ليخرج له رائحه خاصة ومذاق رائع، وتعتبر قرية العزيزية فى مصر من الأماكن المشهوره بصناعة الحواوشي.

مصادر 

اكل مصرى
ثقافة مصر
اكل